Pelanggar Hadron Besar

Pelanggar Hadron Besar (, LHC) ialah pemecut zarah terbesar dan bertenaga tertinggi di dunia, yang dibina untuk melanggarkan alur tercas sama ada proton pada tenaga 7 TeV (1.12 mikrojoule) sezarah, atau nukleus plumbum pada tenaga 574 TeV (92.0 µJ) senukleus. Istilah hadron bererti zarah-zarah yang terdiri daripada kuark. LHC dijangka menjawab persoalan-persoalan paling asas dalam ilmu fizik, dengan harapan memajukan pemahaman hukum-hukum alam yang dalam sekali. LHC terletak dalam sebuah terowong bawah tanah berlilitan , sedalam  di bawah sempadan  Perancis-Switzerland berhampiran Geneva, Switzerland.

Pelanggar Hadron Besar dibina oleh Pertubuhan Penyelidikan Nuklear Eropah (CERN) dengan tujuan menguji pelbagai ramalan fizik bertenaga tinggi, termasuk kewujudan hypothesized boson Higgs yang dihipotesiskan selama ini dan sefamili besar zarah-zarah baru yang diramai oleh supersimetri. LHC dibiayai dan dibina bersama oleh lebih 10,000 orang saintis dan jurutera dari lebih 100 negara dan juga ratusan universiti dan makmal.

Pada 10 September 2008, buat julung kalinya alur-alur proton berjaya diedarkan dalam gelang utama LHC, tetapi sembilan hari kemudian, operasinya dihentikan kerana terdapat kerosakan besar di antara dua magnet lentur superkonduktornya. Kerja-kerja pembaikan kerosakan dan memasang ciri-ciri keselamatan baru mengambil masa mencecah setahun. Pada 20 November 2009, alur-alur proton berjaya diedarkan semula, dengan pelanggaran antara proton pertama dicatat tiga hari kemudian pada tenaga suntikan 450 GeV sealur. Maka itulah, LHC menjadi pemecut zarah bertenaga tertinggi di dunia pada 30 November 2009, dengan mencapai rekod dunia 1.18 TeV sealur, sekaligus memecah rekod yang dipegang oleh Tevatron dari Fermilab. Selepas ditutup sempena musim sejuk pada tahun 2009, LHC dibuka semula dan alurnya ditingkatkan kepada 3.5 TeV sealur, iaitu separuh tahap tenaga rekaannya, yang dirancangnya selepas penutupannya pada tahun 2012.

Pada 30 Mac 2010, pelanggaran terancang pertamanya dilakukan antara dua alur 3.5 TeV, yang mencatat rekod dunia baru untuk pelanggaran zarah buatan manusia bertenaga tertinggi.

Pemecut ini dinaiktarafkan selama dua tahun sebelum ia dihidupkan semula pada awal tahun 2015 untuk pusingan penyelidikannya yang kedua. Pengoperasian tersebut menghasilkan sehingga 6.5 TeV sealur (13 TeV secara keseluruhannya, yakni menjadi suatu rekod dunia yang baru).

 Rujukan 

 Pautan luar 


 Overview of the LHC at CERN's public webpage
 CERN Courier magazine



 LHC Portal Web portal
  Full documentation for design and construction of the LHC and its six detectors (1600p).
 symmetry magazine LHC special issue August 2006, special issue December 2007
 New Yorker: Crash Course. The world's largest particle accelerator.
 NYTimes: A Giant Takes On Physics' Biggest Questions.
 Why a Large Hadron Collider?  Seed Magazine interviews with physicists.
 Thirty collected pictures during commissioning and post- 19 September 2008 incident repair, from Boston Globe.
 Podcast Interview with CERN's Rolf Landua about the LHC and the physics behind it

Kategori:Kanton Geneva

Kategori:Kemudahan fizik zarah